HU
L 214/64
Az Európai Unió Hivatalos Lapja
2023.8.31.
1.3.
A műanyag alkatrészek jelölése 2025. június 20-tól az 50 g-nál nehezebb műanyag alkatrészeket a polimer típusát meghatározó jelöléssel kell ellátni a rendelkezésre álló szabványokban meghatározottak szerint a „>” és a „<” írásjelek között elhelyezett megfelelő szabványos szimbólumok vagy rövidítések használatával.
A jelölésnek olvashatónak kell lennie.
A műanyag alkatrészek a következő feltételek teljesülése esetén mentesülnek a jelölésre vonatkozó követelmények alól: i.
a jelölés az alkatrész formája vagy mérete miatt nem kivitelezhető,
ii. a jelölés befolyásolná az adott műanyag alkatrész teljesítményét vagy működését, iii.
a jelölés az alkalmazott műanyag-öntési módszer miatt műszakilag nem lehetséges.
A jelölés a következő műanyag alkatrészek esetében nem kötelező: i.
csomagolás, szalag, címke és fólia;
ii. vezetékek, kábelek és csatlakozók, gumi alkatrészek és bármilyen egyéb olyan alkatrész, ahol nem áll rendelkezésre megfelelő felület az olvasható méretű jelölés elhelyezésére, iii.
PCB-részegységek, PMMA-lemezek, optikai alkatrészek, az elektrosztatikus kisülésekkel és elektromágneses interferenciával szembeni védelmet szolgáló alkatrészek, hangszórók, iv.
átlátszó alkatrészek, amelyek esetében a jelölés akadályozná a szóban forgó alkatrész funkcióját. 1.4.
Újrafeldolgozhatósági követelmények 2025. június 20-tól: (1) A gyártók, az importőrök vagy a meghatalmazott képviselőik a 2012/19/EU európai parlamenti és tanácsi irányelv (2) 15. cikke (1) bekezdésének sérelme nélkül egy szabadon hozzáférhető internetes oldalon hozzáférhetővé teszik a 2012/19/EU irányelv VII. mellékletének 1. pontjában említett valamely alkotóelemhez való hozzáféréshez szükséges szétszerelési információkat.
(2) Az 1. pontban említett információknak tartalmazniuk kell az érintett alkotóelemhez való hozzáféréshez szükséges szétszerelési lépések sorrendjét és a szükséges szerszámokat vagy technológiákat.
(3) Az 1. pontban említett információknak egy adott termékmodell utolsó egységének forgalomba hozatalát követő legalább 15 éven át elérhetőnek kell lenniük.
2.
TÁJÉKOZTATÁSI KÖVETELMÉNYEK 2025. június 20-tól: (1) A gyártóknak, az importőröknek vagy a meghatalmazott képviselőknek a műszaki dokumentációban meg kell adniuk és a gyártó, az importőr vagy a meghatalmazott képviselő szabadon hozzáférhető internetes oldalain nyilvánosan hozzáférhetővé kell tenniük a következő információkat: a) adott esetben az eltávolítható memóriakártyákkal való kompatibilitás, b) a következő kritikus fontosságú nyersanyagok és környezetvédelmi szempontból fontos anyagok indikatív súlytartománya: i.
az akkumulátorban lévő kobalt (súlytartomány: kevesebb mint 2 g, 2 g és 5 g között, 5 g felett),
ii. a kondenzátorokban lévő tantál (súlytartomány: kevesebb mint 0,05 g, 0,05 g és 0,2 g között, 0,2 g felett), iii.
a hangszórókban, rezgőmotorokban és más mágnesekben lévő neodímium (súlytartomány: kevesebb mint 0,05 g, 0,05 g és 0,2 g között, 0,2 g felett), iv. az összes alkatrészben lévő arany (súlytartomány: kevesebb mint 0,02 g, 0,02 g és 0,1 g között, 0,1 g felett).
c) az Rcyc újrafeldolgozhatósági arány feltüntetett értéke, (2) Az Európai Parlament és a Tanács 2012/19/EU irányelve (2012. július 4.) az elektromos és elektronikus berendezések hulladékairól (HL L 197., 2012.7.24., 38. o.).